Aktiviteten på Centraltrykkeriet ble imidlertid oppdaget, slik at det ble umulig å få ut de påtenkte utgivelsene i mai. I jakten på nye lokaliteter besluttet man å bygge et naust på østsiden av Radøy, og plassere den håndrevne pressa der. Det tok sin tid. Da naustet til slutt var ferdig hadde man i tillegg tekniske problemer med den gamle pressa. Først midt i august fikk man ut neste nummer, og kun i 1000 eksemplarer.